cyanic-selkie/wikianc huggingface dataset:
बियाह
परिचय
'बिआह' शब्द के  प्रयोग मुख्य रूप से दूगो अर्थ में होला। एकर पहिला  अर्थ उ  क्रिया, संस्कार, विधि या पद्धति ह; जेकरा से मरद-मेहरारू  के स्थायी-संबंध बनेला  तथा एह सबंध के परिणाम के रूप में जामल संतान के माता पिता के सम्पत्ति के अधिकार मिलेला  । पुराना जमाना के आ  मध्यकाल के धर्मशास्त्री के साथ   वर्तमान युग के समाजशास्त्री भी, समाज से मान्यता मिलल , परिवार की स्थापना करेवाला  कवनो  पद्धति के बिआह  मान लेत रहन लेकिन मनुस्मृति के टीकाकार मेधातिथि (3। 20) के शब्द के अनुसार बिआह के एगो सुनिश्चित  पद्धति आ  अनेक विधि से संपन्न होखे  वाला आ  कन्या के अर्धांगिनी  बनाने वाला संस्कार मानेले |भोजपुरी संस्कृति में मनु समृति के आधार प रचना भइल हिन्दू बिबाह पद्धति के प्रचलन ज्यादा बा।
बिआह के दोसर मतलब समाज के चलन आ समाज में मानल विधि से अपनावल मरद-मेहरारू के   संबंध आ  पारिवारिक जीवन भी होला। एह  संबंध से मरद-मेहरारू के  अनेक प्रकार के अधिकार आ  कर्तव्य मिलेला एकरा से  एक ओर जहाँ  समाज मरद-मेहरारू  के मैथुन  के  अधिकार देला  ओहिजे दोसरा  ओर  मरद  के मेहरारू आ  संतान के पालन एवं भरणपोषण खाती मजबूर करेला । ई बिआह के दोसरका मतलब बिधवा आदि के समाज में सम्मान आ अधिकार देबे खाती ह।   बिआह समाज में जामल लईकन के  स्थिति के  निर्धारण करेला आ  संपत्ति के  उत्तराधिकार  देला भोजपुरी संस्कृति में  बिआह  से जामल संतान  के ही  उत्तराधिकार  दिहल जाला।
ताइवान
ताइवान चाहे चीन गणराज्य (रिपब्लिक ऑफ चाइना) पूर्ब एशिया में एगो राज्य बा जेकरे पच्छिम आ उत्तर में चीन (पीआरसी), उत्तर पूरुब में जापान आ दक्खिन में फिलिपींस पड़ोसी देस बाने। ई यूनाइटेड नेशंस के सदस्य देस ना हवे आ अइसन सभसे ढेर जनसंख्या वाला राज्य हवे जे यूनाइटेड नेशंस में शामिल ना बा।
एह राजनीतिक इकाई में ताइवान दीप, पेंगबु, किंमेन, मात्सु आ अवरू छोट-छोट द्वीप शामिल बाड़न जौन चीन के मुख्य भूमी से दूर के पूर्वी तट पर स्थित बाने। ताइवान दीप के पहिले फारमूसा कहल जाय, 17वीं-सदी से पहिले लोकल मूल निवासी लोग दुआरा आबाद रहे। जब एह दीप पर डच आ स्पेनी लोग पहुँचल, सतरहवीं सदी के बाद इहाँ हान लोग के आवे में भारी बढ़ती भइल। एकरा बाद ई दीप किंग बंस के सासन में आइल जे चीन के अंतिम राजशाही रहल। एह बंस के शासक लोग जापान से भइल एगो जुद्ध में एह दीप के जापान के दे दिहलें। एकरा बाद चीन के मुख्य जमीन पर रिपब्लिक ऑफ चाइना (आरओसी) के स्थापना भइल; मने राजशाही खतम क के लोग के सासन वाली सरकार बनल। बाद में आरओसी एह दीप के जापान के कब्ज़ा से छोड़ा लिहलस लेकिन मुख्य जमीन पर चीन के क्रांति भइल आ सत्ता पीपल्स रिपब्लिक ऑफ चाइना, यानी के चीन (पीआरसी) के हाथ में चल गइल आ एह दीप पर चीनी रिपब्लिक के सासन बचल। ई 1971 ले यूनाइटेड नेशंस के सदस्य रहे आ एकरे बाद ई बाहर हो गइल आ चीन (पीआरसी) सामिल क लिहल गइल।
लीसेस्टर सिटी फुटबॉल क्लब
लीसेस्टर सिटी फुटबॉल क्लब, एगो प्रसिद्ध अंग्रेजी फुटबॉल क्लब हवे, जे इंग्लैंड की लीसेस्टर नगर, में स्थित बा। इनकर घरेलू मैदान किंग पावर स्टेडियम हवे, ऊ लोग वर्तमान में प्रीमियर लीग में खेलत बा।
जनगणना
जनगणना मने होला कौनों भी क्षेत्र में एगो प्रजाति वाला सभ परानिन के गिनती कइल। आमतौर पर एकर उपयोग आदमिन की गिनती खातिर कइल जाला बाकी ई एगो ब्यापक शब्द बाटे आ अउरी दूसरी परानिन की गिनती खातिर भी इस्तेमाल होला।
पर्यटक आकर्षण
पर्यटन आकर्षण (tourist attraction)कौनों अइसन जगह होला जवना में पर्यटक लोग के रूचि होखे आ ओह जगह मौजूद प्राकृतिक भा सांस्कृतिक महत्व, इतिहासी महत्व, प्राकृतिक भा बनावल सुंदरता में लोगन के मनोरंजन, एडवेंचर या आरामदायक समय बितावे के उद्देश्य से जाए में रूचि होखे।
अधिबरिस
अधिबरिस भा अंग्रेजी में लीप इयर अइसन साल होला जेह में सामान्य साल के तुलना में दिन के संख्या अधिका होले। उदाहरण खाती ग्रेगरी कैलेंडर में फरवरी के महीना उनतिस दिन के होला जबकि सामान्य साल में ई अठाईस दिन के होला।
चंदवा (सामुदायिक विकास ब्लॉक)
चंदवा (सामुदायिक विकास ब्लॉक) भारत के झारखंड राज्य में एक ठो कसबा बाटे।
गोड्डा
गोड्डा भारत के झारखंड राज्य में एक ठो कसबा बाटे।
बलूचिस्तान प्रांत
बलूचिस्तान पाकिस्तान के पाँच गो प्रांत सभ में से एगो प्रांत बा जे एह देस के सभसे पच्छिमी प्रांत हवे आ देस के दक्खिनी-पच्छिमी हिस्सा में पड़े ला। रकबा के हिसाब से ई पाकिस्तान के सभसे बड़हन प्रांत हवे आ एकर प्रशासनिक राजधानी क्वेटा हऽ।
बलूचिस्तान प्रांत के उत्तर में अफगानिस्तान देस, उत्तर-पूरुब में पाकिस्तान के खैबर पख्तूनख्वा आ पंजाब प्रांत, दक्खिन पूरुब में सिंध प्रांत, दक्खिन में अरब सागर आ पच्छिम में ईरान देस बाड़ें।
इहाँ के ख़ास बलूच संस्कृति हवे आ ई इलाका बहुत सूखा रेगिस्तान वाला हवे। राजधानी क्वेटा के आलावा इहाँ ग्वादार नाँव के बंदरगाह शहर प्रमुख बा आ ई इलाका प्राकृतिक गैस के भंडार खाती भी महत्व के इलाका हवे। इहाँ पाकिस्तान बिरोधी भावना आ अलगाववाद के समस्या भी बाटे।
इम्मोर्टल्स (2011 फिलिम)
इम्मोर्टल्स सन् 2011 में आइल, अमेरिकी फैंटेसी-एक्शन-एडवेंचर फिलिम रहल जेकरा के तरसेम सिंह डाइरेक्ट कइलें आ एह में मुख्य भूमिका में हेनरी केविल, फ्रीडा पिंटो आ मिकी रौर्की रहल लोग।
बंदे मातरम्
“वंदे मातरम” भारत के राष्ट्रीय गीत (National song) हवे। ई बंकिमचंद्र चट्टोपाध्याय के परसिद्ध उपन्यास आनंदमठ में मौजूद गीत के हिस्सा हवे।
गीतक के बोल
राष्ट्रीय गीत के रूप में अंगीकार कइल दू गो बंद नीचा दिहल गइल बाड़ें:
मूल गीत
Here are the rest of the original lyrics from which the National Song of India came (continuing from the last section):
अंग्रेजी अनुबाद
Here is the translation in prose of the above two stanzas rendered by Aurobindo Ghose. This has also been adopted by the Government of India's national portal. The original Vande Mataram consists of six stanzas and the translation in prose for the complete poem by Shri Aurobindo appeared in Karmayogin, 20 November 1909.
Mother, I salute thee! Rich with thy hurrying streams, bright with orchard gleams, Cool with thy winds of delight, Dark fields waving Mother of might, Mother free.
Glory of moonlight dreams, Over thy branches and lordly streams, Clad in thy blossoming trees, Mother, giver of ease Laughing low and sweet! Mother I kiss thy feet, Speaker sweet and low! Mother, to thee I salute.
Who hath said thou art weak in thy lands When the swords flash out in seventy million hands And seventy million voices roar Thy dreadful name from shore to shore? With many strengths who art mighty and stored, To thee I call Mother and Lord! Thou who savest, arise and save! To her I cry who ever her foeman drove Back from plain and Sea And shook herself free.
Thou art wisdom, thou art law, Thou art heart, our soul, our breath Thou art love divine, the awe In our hearts that conquers death. Thine the strength that nerves the arm, Thine the beauty, thine the charm. Every image made divine In our temples is but thine.
Thou art Durga, Lady and Queen, With her hands that strike and her swords of sheen, Thou art Lakshmi lotus-throned, And the Muse a hundred-toned, Pure and perfect without peer, Mother lend thine ear, Rich with thy hurrying streams, Bright with thy orchard gleems, Dark of hue O candid-fair
In thy soul, with bejeweled hair And thy glorious smile divine, Loveliest of all earthly lands, Showering wealth from well-stored hands! Mother, mother mine! Mother sweet, I salute thee, Mother great and free!
आइएनएस कोलकाता
आइ एन एस कोलकाता (INS Kolkata) भारतीय नौ सेना क एगो स्टील्थ गाइडेड मिसाइल लेजाये में काबिल नौसैनिक जहाज हवे।
ई तारीख 16 अगस्त 2014 के भारतीय नौसेना में शामिल हो गइल।
एकर निर्माण मझगाँव जहाज निर्माशाला में भइल हवे।
नाना पाटेकर
नाना पाटेकर एक ठो भारतीय फिलिम एक्टर बाने।
कामदेव
काम भा कामदेव, हिंदू परंपरा में मानवीय प्रेम, आकर्षण आ कामुकता (सेक्सुअलिटी) के देवता हवें। अक्सर इनके चित्रण इनके पत्नी रति के साथे होला आ इनके अन्य नाँव सभ मदन, मन्मथ, मीनकेतु, कुसुमायुध आदि बाड़ें। कुछ कथा सभ में कृष्ण के बेटा प्रद्युम्न के कामदेवे के अवतार कल्पित कइल जाला। इनके बाहन सुग्गा हवे आ हथियार फूल के तीर-धेनुही। पुराणन में बर्णित कथा के अनुसार भगवान शिव द्वारा इनके जरा के भस्म क दिहल गइल रहे, एकरे बाद से ई अशरीरी रूप में हर पुरुष में निवास करे लें।
कामदेव के पूजा, माघ महीना के पंचिमी, मने कि बसंत पंचिमी से सुरू हो के चइत के पुर्नवासी ले चले ले, जेकरा के प्राचीन ग्रंथ सभ में मदनोत्सव कहल गइल बा। एही दौरान होली के तिहुआर भी पड़े ला आ एहू के मनावे में कामदेव के पूजा के बिधान हवे।
किंग पावर स्टेडियम
किंग पावर स्टेडियम, ई इंग्लैंड की लीसेस्टर नगर, में स्थित एगो फुटबॉल स्टेडियम बाटे। ई लीसेस्टर सिटी फुटबॉल क्लब क घरेलू मैदान हवे, जेवना में 32,262 लोगन के बइठले क क्षमता बाटे।
मित्र देशन के ऑस्ट्रिया पर कब्ज़ा
ऑस्ट्रिया पर मित्र देसवन के अधिकार 1945 स 1955 ले चलल।
कैफ़ी आज़मी
सय्यद अख़्तर हुसैन रिज़वी (14 जनवरी 1919 – 10 मई 2002) जिनके कलम नाँव कैफ़ी आज़मी ( रहल, एगो भारतीय उर्दू शायर रहलें। उत्तर प्रदेश के आजमगढ़ में जनमल कैफ़ी आज़मी, साहित्यिक शायरी के अलावा सिनेमा खाती गीत भी लिखलें आ बहुत परसिद्ध भइलेन। इनके साहित्यिक योगदान खाती भारत सरकार द्वारा इनके पद्मश्री सम्मान दिहल गइल।
चक्रधरपुर
चक्रधरपुर भारत के झारखंड राज्य में एक ठो कसबा बाटे।
फीड्रा (कथा)
यूनानी कथा में, फीड्रा (Phaedra) (Φαίδρα, Phaidra) मिनोस आ पासीफाई के बेटी, थेसियस के मेहरारू, एरियाद्ने के बहिन, आ डेमोफोन ऑफ एथेंस आ एकामास के महतारी हई। फीड्रा या फेड्रा माने चमकदार होला।
नोआमुंडी
नोआमुंडी भारत के झारखंड राज्य में एक ठो कसबा बाटे।
खैबर पख्तूनख्वा
खैबर पख्तूनख्वा के राजधानी पेशावर हवे आ ई गिलगित-बल्तिस्तान, आजाद काश्मीर, इस्लामाबाद राजधानी क्षेत्र, पंजाब आ सिंध प्रांत के साथे बाडर बनावे ला। हेइजा के सबसे ढेर आबादी पख्तून लोगन के हवे।
अमेरिका में भइल 9/11 हमला सभ के बाद ई इलाका बिबिध किसिम के मिलिटेंसी वाला रहल हवे।
जॉन एलिया
जॉन एलिया (14 दिसंबर 1931 – 9 नवंबर 2002) ब्रिटिश भारत में जनमल, पाकिस्तानी उर्दू शायर रहलें जिनके गैर-परंपरागत आ अराजक सोच वाला, आ अपना खाती खास ठसक वाला कवी के रूप में पहिचान बा। शायरी करे के अलावा एलिया एगो चिंतक-बिचारक, जीवनीकार, अनुबादक आ बिद्वान भी रहलें। इनके जनम उत्तर प्रदेश के अमरोहा में भइल आ ई रईस अमरोहवी आ सैय्यद मुहम्मद तकी के भाई रहलें जे दुनों लोग पत्रकार आ मनोबिस्लेशक रहल। इनके चचियाउत भाई लोग में मशहूर फिलिम डाइरेक्टर कमाल अमरोहियो रहलें।
एलिया कई भाषा के बिद्वान रहलें आ शिया होखे के बावजूद इनके पढ़ाई सुन्नी लोग के संस्था देवबंद में भइल रहे। कई किताबन के अरबी से उर्दू में अनुबाद भी कइलेन। इनके मेहरारू प्रसिद्ध लेखिका ज़ाहिदा हिना उर्दू साहित्य में आ पत्रकारिता में खास अस्थान रखे ली, हालाँकि बाद में इनहन लोग के अलगौझा भ गइल रहल। एलिया के निधन कराची में 9 नवंबर 2002 के दमा के दौरा पड़े के बाद सत्तर साल के उमिर में भइल।
जिनगी
जॉन एलिया के जनम 14 दिसंबर 1931 के तत्कालीन ब्रिटिश भारत के राज्य उत्तर प्रदेश, के अमरोहा में भइल। इनके बाबूजी के नाँव सैयद शफ़ीक़ हुसैन रहल आ ई खुदे कई भाषा के जानकार आ शायर रहलें। एलिया के सुरुआती पढ़ाई अमरोहे में भइल। 1947 में भारत-पाक बाँट के बाद इनके भाई लोग 1950 में अमरोहा छोड़ पकिस्तान चल गइल आ छह बरिस के बाद इनहूँ के पाकिस्तान जाए के पड़ल, हालाँकि बतावल जाला कि अमरोहा से इनके लगाव उमिर भर रहल आ लगभग सालाना अमरोहा आइल करें।
एलिया के बियाह ज़ाहिदा हिना से भइल जे बिहारी मूल के पाकिस्तानी लेखिका आ पत्रकार रहली आ तब बीबीसी में काम करें। बाद में इनहन लोग के अलगाव भ गइल।
बाद के जिनगी, पूरा कराची में बीतल आ 9 नवंबर 2002 के इनके सत्तर बरिस के उमिर में दमा के दौरा पड़े के बाद अस्पताल में भर्ती करावल गइल जहाँ इनके निधन भ गइल।
स्टाइल
एलिया के रचना सभ में अराजकता, निराशा आ आशा के मिलजुल रूप, ठसक वगैरह के भाव देखे के मिले ला आ जिनगी के प्रति उनके ब्यंग बहुत तीखा होला। अपना के खुद के परिचय कुछ एह रूप में रखे लें:
आ जिनगी के अर्थ के बारे में परसिद्ध कहनाम कि,
बतावल जाला कि 1990 में एगो मुशायरा में शेर पढ़े के मूड में आवे खाती आपन कपार पीट-पीट के ऊ ई शे'र पढ़लें :
मौत के बारे में इनके शायराना स्टाइल कोट कइल जाला :
रचना
एलिया खाली शायरे भर ना रहलें बलुक सूफी आ इस्माइली परंपरा के लोग के जीवनी, अउरी कई किसिम के गद्य रचना आ अरबी से उर्दू अनुबाद भी कइलेन। एह में कुछ प्रमुख के नाँव नीचे दिहल जात बा:
एलिया पाकिस्तान के मशहूर अखबार जंग के संपादन भी कइलेन।
यादगार
कैलिफोर्निया यूनिवर्सिटी इनके याद में एगो वजीफा देले। पाकिस्तान सरकार इनके याद में एगो डाक टिकट जारी कइले बा आ कराची में इनके नाँव प एगो सड़क भी बा।
रजा मुराद
रजा मुराद एक ठो भारतीय फिलिम एक्टर बाने।
किरण बेदी
किरण बेदी भारत के पहिली महिला पुलिस अफसर (आईपीएस) हईं जेवन बाद में पुलिस क नोकरी छोड़ के समाज सेवा के काम करे लगलीं। किरण बेदी अन्ना हजारे की आंदोलन से जुड़ल रहलीं बाकी जनवरी 2015 में बेदी भाजपा में शामिल हो गइली।
जिग्नेश मेवाणी
जिग्नेश मेवाणी (जनम 11 दिसंबर 1982) गुजरात के एगो राजनीतिक नेता आ बिधायक बाड़ें। मेवाणी के पहिचान एगो दलित नेता के रूप में बा आ ऊ साल 2016 में गुजरात के दलित लोग के आंदोलन के अगुआई कइलेन, जबकि एकरे पहिले ऊ सामाजिक कार्यकर्ता आ वकील के रूप में काम क चुकल बाने। साल 2017 में भइल गुजरात के बिधान सभा चुनाव में मेवाणी, वडगाम सीट से जीत दर्ज कइलें आ वर्तमान में गुजरात के चउदहवीं बिधान सभा के बिधायक बाने। मेवाणी ई चुनाव निर्दल प्रत्याशी के रूप में लड़लें आ भारतीय राष्ट्रीय काँग्रेस आ आम आदमी पार्टी के सपोर्ट रहे। मेवाणी एकरे पहिले आम आदमी पार्टी के कार्यकर्ता भी रह चुकल बाने।
सुरुआती जिनगी
जिग्नेश मेवाणी के जनम 11 दिसंबर 1982 के, गुजरात के अहमदाबाद में भइल। इनके परिवार मूलतः मेऊ नामके गाँव से हऽ जे महेसाणा जिला में पड़े ला। इनके सुरुआती पढ़ाई-लिखाई स्वास्तिक बिद्यालय आ विश्व विद्यालय माध्यमिक शाला, अहमदाबाद से भइल। साल 2003 में अहमदेबाद के एच. के. आर्ट कालेज से मेवाणी अंग्रेजी साहित्य बिसय में बीए पास कइलें। साल 2004 में, जर्नलिज्म आ मास कम्युनिकेशन में डिप्लोमा लिहलें। साल 2004 से 2007 ले, मेवाणी एगो गुजराती पत्रिका "अभियान" खाती रिपोर्टिंग कइलें। 2013 में, अहमदेबाद के डी.टी. लॉ कालेज से एलएलबी के डिग्री हासिल कइलें।
एक्टिविस्ट के रूप में
गुजरात के सौराष्ट्र इलाका के ऊना में, कथित रूप से गौरक्षक लोग द्वारा, दलित लोगन पर हमला के बा इहाँ दलित लोग में रोष के माहौल पनपल आ गुजरात में दलित लोग प्रदर्शन कइल। एह बिरोध प्रदर्शन के अगुवाई करे में जिग्नेश मेवाणी आगे रहलें आ अहमदाबाद से ऊना ले एगो प्रदर्शन मार्च के अगुवाई भी कइलें। एकरा के दलित अस्मिता यात्रा नाँव दिहल गइल आ एह प्रदर्शन यात्रा के समापन 15 अगस्त 2016 के भइल जेह में लगभग बीस हजार दलित लोग हिस्सा लिहलें।
एंड्रोमिडा
एंड्रोमिडा गैलेक्सी (Andromeda Galaxy) अंतरिक्ष में मौजूद एगो कुंडलीदार गैलेक्सी हवे, जेकरा के मेसियर 31 (Messier 31), एम 31, या एनजीसी 224 भी कहल जाला, आ ई पृथ्वी से लगभग 780 किलोपारसेक (25 लाख प्रकाशबरिस) के दूरी पर बा आ हमनी के गैलेक्सी आकाशगंगा भा मंदाकिनी (मिल्की वे) से सभसे नजदीकी प्रमुख गैलेक्सी हवे। आकास में ई गैलेक्सी एंड्रोमिडा तारामंडल के लगे (पाछे) देखाई पड़े ले।
एकर नाँव यूनानी कथा सभ में बर्णित एंड्रोमिडा के नाँव पर रखल गइल हवे। भारतीय नाँव देवयानी नीहारिका हवे आ ई नाँव शुक्राचार्य के बेटी देवयानी के नाँव पर रखल गइल हवे।
भदानी नगर
भदानी नगर भारत के झारखंड राज्य में एक ठो कसबा बाटे।
पँवरिया
पंवरिया भा पँवरिया समाज क लोग लइका जनमला पर बधाई गावे ला लोग। इनहन लोगन की नाच के पँवरिया नाच कहल जाला।
फ्रांसीसी क्रांति
फ्रांसीसी क्रांति (Révolution française) सन् 1789 से 1799 के दौर रहल जवना समय में फ़्रांस में बहुत बड़ा पैमाना पर सामाजिक आ राजनीतिक बदलाव आ उठापटक भइल। एकरे बाद फ़्रांस में राजशाही के अंत हो गइल आ रिपब्लिक सरकार बनल आ अंत में एह दौर के समापन नेपोलियन द्वारा डिक्टेटरशिप में भइल। एकरा के फ़्रांस, यूरोप आ पुरा दुनिया के इतिहास के एगो बहुत महत्वपूर्ण घटना के रूप में देखल जाला।
फ्रांस के क्रांति के कारन जटिल बाड़ऽसन आ इतिहासकार लोग आजो हेकरा प बहस करेलन। सात बरिस के जुद्ध आ अमेरीकी क्रांति जुद्ध के ओरईला प फ्राँस सरकार करज मे बुड़ल रहे। परिस्तिथी नीमन करे बदे सरकार कर बढ़ाई दिहलस।
हिंदुस्तान टाइम्स
हिंदुस्तान टाइम्स भारत में छपे वाला एक ठो प्रमुख दैनिक अखबार बाटे। ई अंग्रेजी भाषा के अखबार हवे आ आजादी के लड़ाई के समय एकर सुरुआत 1924 में भइल। अखबार के मालिक राज्यसभा सांसद शोभना भारतीय बाड़ी।
सिरिसिया
सिरिसिया भारतीय राज्य बिहार के सीवान जिला के मैरवा प्रखंड में एगो गाँव बा। भारत के 2011 की जनगणना के अनुसार इहाँ 308 घर आ कुल जनसंख्या 2586 रहल। इहाँ के लिंगानुपात 1011 रहल।
खरसावां
खरसावां भारत के झारखंड राज्य में एक ठो कसबा बाटे।
इंटरनेट
इंटरनेट (Internet) आपस में जुड़ल कंप्यूटर नेटवर्क सभ के बैस्विक सिस्टम हवे जे इंटरनेट प्रोटोकाल सूट (टीसीपी/आइपी) के इस्तमाल से दुनिया भर के कंप्यूटर डिवाइस सभ के आपस में जोड़े ला। ई एक तरह से नेटवर्क सभ के नेटवर्क हवे जेह में लोकल से ले के बैस्विक बिस्तार क्षेत्र वाला प्राइवेट, पब्लिक, एकेडेमिक, ब्यावसायिक आ सरकारी नेटवर्क सभ आपस में इलेक्ट्रानिक, वायरलेस आ ऑप्टिकल टेक्नालॉजी के माध्यम से जुड़ल बाड़ें।
इंटरनेट पर बिबिध प्रकार के जानकारी संसाधन मौजूद बाड़ें आ बिबिध तरह के सेवा सभ उपलब्ध करावल जालीं जिनहन में वल्ड वाइड वेब के आपस-में-जुड़ल हाइपरटेक्स्ट डाकुमेंट आ एप्लीकेशन, ई-मेल, टेलीफोनी, आ फाइल शेयर करे नियर चीज प्रमुख बाड़ी स।
इतिहास
अर्पानेट या एआरपीए नेट एगो प्रोजेक्ट की रूप में अमेरिका के कुछ विश्वविद्यालयन के नेटवर्क से जोड़े के काम कइलस आ ई प्रोटोकॉल बनावे के सुरुआत कइलस जेवना से कंप्यूटर नेटवर्कन के नेटवर्क बनावल जा सके। अर्पानेट के पहुँच बढ़ल 1981 में जब नेशनल साइंस फाउन्डेशन आपन कंप्यूटर साइंस नेटवर्क बनवलस। एकरी बाद 1982 में इंटरनेट प्रोटोकॉल सूट के मानक रूप बनावल गइल।
वर्ल्ड वाइड वेब
आम आदमी इंटरनेट आ वेब के एकही समझेला बाकी इन्हन में अंतर बाटे। वेब एगो सभसे ढेर इस्तेमाल में आवे वाली इंटरनेट सेवा हवे। वेबसाइट देखे खातिर अलग-अलग वेब ब्राउजर बनल बाटें जइसे की माइक्रोसॉफ्ट के इंटरनेट एक्सप्लोरर, गूगल के क्रोम, एपल के सफारी, ऑपेरा, मोजिला फ़ायरफ़ॉक्स नियर ढेर सारा ब्राउजर बाने। इन्हन की मदद से देखे वाला आदमी पन्ना-दर-पन्ना जानकारी देख सकत बाटे जेवन एक दुसरा से हाइपरटेक्स्ट प्रोटोकॉल द्वारा जुड़ल होखे लें।
वर्ल्ड वाइड वेब ब्राउजर सॉफ्टवेयर, जइसे कि माइक्रोसॉफ्ट के इंटरनेट एक्स्प्लोरर/एज, मोजिला फायरफॉक्स, ऑपेरा, एप्पल के सफारी, आ गूगल के क्रोम वगैरह प्रयोगकर्ता लोग के ई सुबिधा देवे लें कि ऊ लोग एक वेब पन्ना से दुसरे वेब पन्ना पर हाइपरलिंक के माध्यम से आवाजाही क सके। ई हाइपरलिंक वेब पन्ना डाकुमेंट के हिस्सा होखे लें आ एक पन्ना से दुसरे ले जाए के कड़ी केरूप में उपलब्ध होखे लें। अइसन डाकुमेंट सभ में डेटा के अउरी दूसर कौनों तरह के कंबिनेशन भी हो सके ला जइसे कि साउंड, पाठ (टेक्स्ट), बीडियो, मल्टीमीडिया आ अउरी कौनों प्रकार के इंटरेक्टिव सामग्री जवन तब रन करे ले जब प्रयोगकर्ता एह कड़ी सभ के क्लिक करे लें या पन्ना के साथ इंटरेक्शन क रहल होखे लें। क्लायंट-साइड के सॉफ्टवेयर में एनीमेशन, गेम ऑफिस एप आ बैज्ञानिक डेमो वगैरह शामिल हो सके लें। कीवर्ड द्वारा संचालित होखे वाला इंटरनेट रिसर्च भी कइल जा सके ला जेकरा बदे कई गो इंटरनेट सर्च इंजन बाड़ें जइसे कि याहू!, बिंग, गूगल, आ डक-डक-गो। एह तरीका से प्रयोगकर्ता लोग के लगे अपार ऑनलाइन जानकारी तक ले तुरंता (इंस्टैंट) चहुँप संभव होखे ला। छपल किताब, ज्ञानकोश भा मीडिया के तुलना में वर्ल्ड वाइड वेब के इस्तेमाल जानकारी के बिकेंद्रीकरण (डीसेंट्रलाइजेशन) में बहुते गजब के काम कइले बा।
संचार
संचार या कम्यूनिकेशन एगो दुसरा प्रमुख सेवा बाटे जेवन इंटरनेट से मिलेला। ईमेल एगो संचार सेवा हवे।
डेटा साझा करना
इंटरनेट की मदद से ढेर सारा डेटा ट्रांसफर किया जा सकता है।
इंटरनेट प्रयोगकर्ता
इंटरनेट के इस्तमाल में गजब के बढ़ती देखल गइल बा। साल 2000 से 2009 के बीच दुनियां में इंटरनेट प्रयोग करे वाला लोग के संख्या 394 मिलियन से बढ़ के 1.858 बिलियन हो गइल। साल 2010 में दुनिया के कुल जनसंख्या के 22 फीसदी लोग के लगे इंटरनेट तक पहुँच हो चुकल रहे आ एह समय ले 1 बिलियन गूगल सर्च रोज होखे लागल, 300 मिलियन प्रयोगकर्ता लोग ब्लॉग पढ़े लागल, आ 2 बिलियन बीडियो रोज यूट्यूब पर देखल जाए लागल। साल 2014 में दुनिया में इंटरनेट इस्तेमाल करे वाला लोग के संख्या 3 बिलियन या 43.6 प्रतिशत पहुँच गइल, लेकिन एह प्रयोगकर्ता लोग के दू-तिहाई हिस्सा धनी देसन से रहल, जहाँ 78.0 प्रतिशत यूरोपीय लोग आ उत्तर आ दक्खिन अमेरिका के 57.4 लोग इंटरनेट प्रयोगकर्ता बन गइल रहल लोग।
सुरक्षा
इंटरनेट के संसाधन सभ, जइसे कि एकरा से संबंधित हार्डवेयर आ सॉफ्टवेयर वाल अंग सभ, कई तरह के अपराधी या दुरभावग्रस्त कोसिस के निसाना बने लें। अइसन कोसिस के मकसद होला कि अबैध तरीका से इंटरनेट के संसाधन सभ पर कंट्रोल क लिहल जाव, फ्राड, धोखाधड़ी, ब्लैकमेल नियर घटना के अंजाम दिहल जाव या निजी जानकारी के गलत तरीका से हासिल कइल जा सके। अइसन चीज से बचाव करे के उपाय इंटरनेट सुरक्षा भा इंटरनेट सिक्योरिटी हवे।
मैलवेयर
साइबर अपराध के सभसे चलनसार तरीका मैलवेयर के इस्तेमाल हवे। मैलवेयर एक तरह के दुरभाव वाला भा खतरनाक रूप से नोकसान पहुँचावे वाला सॉफ्टवेयर होला। एह में कंप्यूटर वायरस, कंप्यूटर वर्म, रैनसमवेयर, बॉटनेट आ स्पाईवेयर सभ के सामिल कइल जाला। एह में से कुछ अइसन प्रोग्राम होलें जे अपना के खुद से कापी क के एक कंप्यूटर से दूसरा में फइले लें आ फाइल अ डेटा के नोकसान चहुँपावे लें। कुछ कंप्यूटर के लॉक क देलें आ बदला में फिरौती के माँग करे लें, कुछ अइसन होलें जे प्रयोगकर्ता के कामकाज के जासूसी करे लें।
सर्विलांस
कंप्यूटर सर्विलांस के ज्यादातर हिस्सा इंटरनेट पर डेटा आ ट्रैफिक के मॉनिटरिंग के रूप में होला। अमेरिका में कानूनी रूप से ई प्राबिधान बा कि सगरी फोन काल आ ब्रॉडबैंड ट्रैफिक (ईमेल, वेब ट्रैफिक, इंटरनेट मैसेजिंग वगैरह) रियल-टाइम मॉनीटर कइल जा सके ला, ई काम फेडरल एजेंसी सभ के दायरा में आवे ला।  कंप्यूटर नेटवर्क पर डेटा के ट्रैफिक के मॉनिटरिंग के पैकेट कैप्चर कहल जाला। आसान रूप में समझावल जाय त कंप्यूटर सभ आपस में संबाद करे खाती मैसेज सभ के कई छोट-छोट टुकड़ा में बाँट के साझा करे लें जिनहन के पैकेट कहल जाला आ ईहे पैकेट नेटवर्क के जरिये एक जगह से दूसरा जगह ट्रांसफर होलें आ अपना लक्ष्य के जगह पर पहुँच के दुबारा एकट्ठा (असेंबल) हो के संदेस के रूप ले लेलें। पैकेट मॉनिटरिंग में इनहने के पकड़ल जाला जब ई नेटवर्क में जात्रा क रहल होलें। पैकेट कैप्चर अप्लायंस सभ द्वारा इनहन के पकड़ के अन्य प्रोग्राम सभ के मदद से इनहन के सामग्री के जाँच कइल जाला। पैकेट कैप्चर एक तरह से जानकारी के "एकट्ठा" करे के औजार होला न कि एकर "बिस्लेषण" करे वाला।
पैकेट कैप्चर से एकट्ठा कइल भारी मात्रा में डेटा के अन्य सॉफ्टवेयर द्वारा बिस्लेषण कइल जाला, इनहन में कुछ खास शब्द भा वाक्य सभ के फिल्टर कइल जाला, कुछ खास संदेह वाली वेबसाइट वगैरह के पहुँच के बिस्लेषण कइल जाला।
परफार्मेंस
देखल जाय तब इंटरनेट एगो हेटरोजीनस (बिबिधता भरल) नेटवर्क हवे आ एही कारन भौतिक लच्छन सभ, जिनहन में डेटा ट्रांसफर रेट भी शामिल बा, बहुत वैरी करे लें। इंटरनेट इमर्जेंट फेनामेना के उदाहरण हवे जे एकरे बड़हन-पैमाना के संगठन पर डिपेंड करे ला।
ट्रैफिक
इंटरनेट पर केतना ट्रैफिक (आवाजाही) बाटे ई नापल एक किसिम के कठिन काम बाटे। काहें से कि कौनों अइसन सिंगल प्वाइंट लोकेशन ना बा जहाँ एकरा के नापल जा सके। इंटरनेट एगो मल्टी-टायर वाला आ गैर-हेरारकी वाला टोपोलॉजी वाला चीज हवे। एही से कौनों एगो ख़ास बिंदु ना मिले ला जहाँ से सारा ट्रैफिक गुजरत होखे आ नापल जा सके। तब फिर ट्रैफिक डेटा के अनुमान भर लगावल जा सके ला। ई एस्टीमेट टायर 1 नेटवर्क प्रोवाईडर के पीयरिंग प्वाइंट सभ के एग्रीगेट के आधार पर लगावल जाला, बाकी एह तरीका में बड़हन नेटवर्क प्रोवाईडर सभ के अंदरूनी ट्रैफिक के नापजोख ना संभव हो पावे ला।
आउटेज
इंटरनेट के गायब हो जाये भा डाउन हो जाए के घटना, जेकरा के इंटरनेट ब्लैकआउट कहल जाला, लोकल सिग्नलिंग में बेवधान के चलते हो सके ला। समुंद्र के भीतर मौजूद केबल सभ के खराबी के कारन बड़हन पैमाना पर इंटरनेट के बंदी हो सके ला चाहे स्लोडाउन हो सके ला। अइसन 2008 में घटना भइल रहल जब समुंद्री केबल सभ के क्षतिग्रस्त हो जाए से इंटरनेट बाधित भइल रहल। कम बिकसित देसन के इंटरनेट डाउन होखे के खतरा बेसी रहे ला काहें से की एहिजे हाई कैपसिटी वाली लिंक के संख्या कम बाटे। जमीन के भीतर बिछल केबल सभ के नोकसान पहुँचे पर अइसन हो सके ला। एगो घटना आर्मीनिया में देखल गइल रहे जब एगो औरत गलती से कबाड़ खनत समय केबिल के नोकसान पहुँचा दिहले रहल आ एकरा चलते लगभग पूरा आर्मेनिया में इंटरनेट ठप हो गइल रहे। पूरा देस ब्यापी इंटरनेट ठप होखे के घटना सरकारी तौर पर भी हो सके ले अगर सरकार द्वारा इंटरनेट के सेंसर कई दिहल जाय। अइसन घटना मिस्र में देखे में आइल जब देस के लगभग 93% oनेटवर्क सभ 2011 में ठप क दिहल गइल रहलें जवना से कि सरकार बिरोधी परदरशन पर रोक लगावल जा सके।
एनर्जी के इस्तेमाल
साल 2011 में एकेडमिक रिसर्चर लोग ई अनुमान लगावल कि इंटरनेट चलावे में खर्चा होखे वाली कुल एनर्जी 170 से 307 GW के बीचा में बाटे जे पूरा मानव जाति द्वारा इस्तेमाल होखे वाली कुल एनर्जी के दू प्रतिशत से कम बाटे। एह इस्टीमेट में जरूरी चीजन के निर्माण, संचालन आ समय-समय पर लगभग 7500 लाख लैपटाप आ एक अरब स्मार्टफोन अउरी 1000 लाक सर्वर सभ के रिप्लेस करे में खर्चा एनर्जी, राउटर आ सेलफोन टावर, ऑप्टिकल स्विच में, वाईफाई ट्रांसमीटर में आ क्लाउड स्टोरेज में होखे वाला सगरी एनर्जी खर्चा के सामिल कइल गइल रहल। एगो बिना पियर-रिव्यू वाले प्रकाशन में 2018 में छपल दि शिफ्ट प्रोजेक्ट (कार्पोरेट स्पांसर्ड फ्रांसीसी थिंक टैंक) में बैस्विक डेटा ट्रांसफर आ जरूरी इंफ़्रास्ट्रक्चर के दुनिया के कुल बैस्विक CO2 एमिशन के लगभग 4% हिस्सेदारी के जानकारी दिहल गइल। एह अध्ययन में इहो बतावल गइल की एह तरीका के डेटा ट्रांसफर में सभसे बेसी लगभग 60% हिस्सेदारी बीडियो स्ट्रीमिंग के रहल जे लगभग 300 मिलियन टन सालाना CO2 एमिशन खाती जिम्मेदार बा, आ तर्क दिहल गइल कि नया "डिजिटल सोबर बेहवार" में बीडियो फाइल के साइज आ ट्रांसफर पर रेगुलेशन के जरूरत बाटे।
अलाउद्दीन ख़िलजी
अलाउद्दीन ख़िलजी दिल्ली सल्तनत के एगो सुल्तान रहलें। ई ख़िलजी वंश के दुसरका, आ एह बंस के सबसे महत्ववाला शासक रहलें। भारत उपमहाद्वीप प सन 1296-1316 ले राज कइलें।
सुरेश ओबेराय
सुरेश ओबेराय एक ठो भारतीय फिलिम एक्टर बाने।
खूंटी
खूंटी भारत के झारखंड राज्य में एक ठो कसबा बाटे।
नाक्षत्र समय
नाक्षत्र समय चाहे साइडीरियल टाइम (Sidereal time) समय के नापे के एक ठो तरीका हवे जेह में पृथ्वी के अपना घूर्णन के कारन आसमान में बहुत दूर मौजूद स्थाई नक्षत्र (तारा) सभ के जगह में होखे वाला बदलाव के आधार पर समय के नापल जाला, न कि सुरुज के आकाश में स्थिति के अनुसार।
जइसे आसमान में सुरुज आ चंद्रमा एक ओर से उगे लें आ दूसरा ओर डूब जालें, ओही तरे तारा सभ भी आसमान में एक ओर से दुसरा ओर जात लउके लें। एकर कारण पृथ्वी के घूर्णन हवे। पृथ्वी के एह गति के इस्तेमाल समय के नापे खातिर कइल जाला। जौना जगह से बेध कइल जाला, यानि कि दूरबीन वगैरह यंत्र के सहायता से नाप जोख कइल जाला, ओह जगह पर से देखला पर कौनों बहुत दूर मौजूद तारा रात में कौनों एक निश्चित साइडीरियल टाइम पर रोज एकही बराबर ऊंचाई पर आ एकही निश्चित जगह लउके ला। कौनों तारा, आसमान में जौना समय अपने सभसे ऊँच बिंदु पर होला, यानि वेध के जगह के मेरिडियन (दुपहरिया रेखा या देशांतर रेखा) के ठीक सीध में होला, ओह समय के ओह तारा के कलमिनेशन समय कहल जाला; एह तरीका से कौनों तारा के एक कलमिनेशन समय से दुसरा कलमिनेशन समय तक के बीच के समय एक साइडीरियल दिन के बराबर होला।
इलाहाबाद के संधि
इलाहाबाद के संधि (Treaty of Allahabad) मुगल बादशाह शाह आलम (आलमगीर II के लड़िका) आ राबर्ट क्लाइव के बीच 12 अगस्त 1765 में बगसर के लड़ाई (22 अक्टूबर 1764) के परिणामस्वरूप भइल आ मुगल बादशाह एह संधि में दीवानी अधिकार ईस्ट इंडिया कंपनी के सौंप दिहलें। एही संधि के बाद से भारत पर ईस्ट इंडिया कंपनी के शासन के सुरुआत मानल जाला।
एह दीवानी अधिकार (जमीन के टैक्स वसूले के अधिकार) मिलले के बाद बंगाल-बिहार आ उड़ीसा में कंपनी के लोग से सीधे टैक्स लेवे के अधिकार मिल गइल। बदला में कंपनी शाह आलम के 26 लाख रुपया सालाना पेंशन के रूप में देवे के स्वीकार कइलस आ कड़ा आ इलाहाबाद के जिला के अधिकार बादशाह के पास रह गइल। बादशाह के बनारस भेज दिहल गइल आ अवध के सत्ता शुजा-उद्-दौला के वापस मिल गइल बाकी इलाहाबाद आ कड़ा उनसे छिना गइल। अवध के नवाब के 50 लाख रूपया लड़ाई के भरपाई के रूप में कंपनी के देवे के पड़ल।
कृश्न चंदर
भारत सरकार इनके साल 1969 में पद्म भूषण से सम्मानित कइलस जे भारत के तीसरा सभसे बड़ नागरिक सम्मान हवे।
गर्ल राइजिंग (फिलिम)
गर्ल राइजिंग (Girl Rising) एक ठो डाकुमेंटरी फिलिम बाटे। एकर डाइरेक्टर एकेडमी अवार्ड बिजेता रिचार्ड ई रॉबिंस रहलें।
फिलिम में नौ गो देसन के लड़िकिन के कहानी देखावल गइल बाटे: (सिएरा लियोन, हैती, इथियोपिया, अफगानिस्तान, पेरू, मिस्र, नेपाल, भारत आ कंबोडिया)।
पंजाब, पाकिस्तान
पंजाब पाकिस्तान के पाँच गो प्रांत में से एगो प्रांत बा। रकबा के हिसाब से पाकिस्तान के ई दुसरा सभसे बड़हन प्रांत बा। एकर राजधानी लाहौर हवे आ ई पाकिस्तान के प्रांत सभ में सभसे पूरबी प्रांत हवे। एकरे पूरुब में भारत के जम्मू-काश्मीर, पंजाब, आ राजस्थान राज्य से एकर बाडर बने ला। इस्लामाबाद राजधानी क्षेत्र पूरा तरीका से एह राज्य के सीमा के भीतर एन्क्लेव के रूप बा। उत्तर में एकर सीमा आजाद कश्मीर, फ्रंटियर प्रांत आ दक्खिन पच्छिम में सिंध आ बलूचिस्तान प्रांत से बने ला।
अर्की ब्लॉक
अर्की ब्लॉक भारत के झारखंड राज्य में एक ठो कसबा बाटे।
पंजाब, पाकिस्तान
इतिहासी रूप से ई आ भारत के पंजाब राज्य मिल के अबिभाजित पंजाब रहलें।
गर्ल राइजिंग (फिलिम)
भारतीय लड़की के रोल फ्रीडा पिंटो कइले बाड़ी।
त्रिमूर्ति
"त्रिमूर्ति" (संस्कृत: त्रिमूर्तिः, "तीन गो रूप") हिंदू धर्म क एगो बिचार हवे जेवन "संसार के पैदा करे वाला, पालन करे वाला आ बिनास करे वाला की रूप में क्रम से तीन गो देवता, ब्रम्हा, बिष्णु आ महेश के मानेला। हालाँकि, मुख्य पुराण सभ में अइसन बर्णन मिलेला की ब्रह्मा क रचना करे क शक्ति कौनों अउरी दूसर बड़हन स्रोत से आवेले।
कुंचिकल झरना
कुंचिकल झरना (Kunchikal falls) भारतीय राज्य कर्नाटक के शिमोगा जिला में मास्तीकट्टे के नगीचे निडगोंडु नाँव के जगह पर एगो झरना बा।
कुंचीकल एगो कैस्केड झरना हवे आ वराही नदी के रस्ता में बने ला।
झरना के कुल ऊँचाई, वल्डवाटरफाल डेटाबेस के अनुसार, पहिले लगभग 1,500 फीट होखे के अनुमान रहे बाकी बाद में आइल आँकड़ा के हिसाब से ई लगभग 600 फीट (183 मीटर) ऊँचाई वाला मानल गइल बा। पुरनका आँकड़ा आनुमान के हिसाब से ई भारत के सभसे ऊँच झरना मानल गइल रहे, हालाँकि अब अइसन ना बाटे।
मास्तीकट्टे के नगीचे वाराही पनबिजली प्रोजेक्ट के तहत मानी बंधा बन जाए आ हुलीकल में जमीन के नीचे अंडरग्राउंड बिजलीघर बन जाए के कारन एह झरना में पानी के बहाव कम हो चुकल बा आ अब ई बस बरसात के सीजन में देखे लायक होला। ई झरना प्रतिबंधित इलाका (रेस्ट्रिक्टेड एरिया) में पड़े ला आ अहिजे जाए खातिर पास बनवावे के पड़े ला जे इहाँ से १५ किलोमीटर के दूरी पर होशंगड्डी गाँव में बने ला। एहिजे हवाई मार्ग से पहुँचे खातिर सभसे नगीचे के हवाई अड्डा मैंगलोर में 138 km के दूरी पर बाटे।
गर्ल राइजिंग
गर्ल राइजिंग दुनिया भर में लड़िकिन के शिक्षा आ आगे बढ़े से सम्बंधित एक ठो कैम्पेन (आंदोलन) बाटे। ई 2013 के फिलिम गर्ल राइजिंग पर आधारित बाटे।
वाराही नदी
वराही भारतीय राज्य कर्नाटक में बहे वाली एगो नदी बा जे पच्छिमी घाट के पच्छिमी ढाल पर बहे ले आ अरब सागर में गिरे ले। निचला हिस्सा में एकरा के हलादी नदी भी कहल जाला। नदी के परसिद्धि के कारन एकरे रस्ता में बने वाला कुंचिकल झरना बा जे 455 m ऊँच बाटे।
नदी नीचे उतर के कई गो अउरी छोट-छोट नदी सभ के पानी बहावे ले आ ई इलाका पंचगंगानद के नाँव से जानल जाला।
लोकतंत्र
लोकतंत्र या डेमोक्रेसी (Democracy) एगो अइसन सरकार के सिस्टम हवे जवना में सगरी जनता मिल के निर्णय लेले आ ई मुख्य रूप से कौनों संसद या अइसने संस्था खातिर वोट दे के प्रतिनिधि चुन के कइल जाला।
अक्किनेनी नागार्जुन
अक्किनेनी नागार्जुन (जनम 29 अगस्त 1959) जिनके खाली नागार्जुन के नाँव से भी जानल जाला एक ठो भारतीय फिलिम एक्टर बाने। मुख्य रूप से ई तेलुगु सिनेमा में अपने काम खातिर जानल जालें।
नागार्जुन तेलुगु फिलिम सभ में एक्टिंग करे के अलावा डाइरेक्टर आ प्रोड्यूसर के रूप में भी जानल जालें।
अरविंद केजरीवाल
अरविंद केजरीवाल आम आदमी पार्टी के प्रमुख हवें आ वर्त्तमान में दिल्ली के मुख्यमंत्री बाड़ें। दिल्ली बिधानसभा चुनाव में ऊ पछिली मुख्यमंत्री शीला दीक्षित के हरा के चुनल गइलें।
बाहरी कड़ी
]
साउदी अरबियन एयरलाइंस
साउदी अरबियन एयरलाइंस  जवने के  साउदिया नाम से भी जानल जाला  जेद्दाह  में आइल बा और  इ सऊदी अरब  क ध्वजवाहिका वायुसेवा ह।  इ कंपनी आपन नाँव साउदी अरबियन एयरलाइंस (जवन की पहिले 1971 तक प्रयोग भइल और 1997 से पुनःप्रयोग कइल गइल) से आपन पुरान नाँव साउदिया  (जवन की 1972 से 1996 तक प्रयोग कइल गइल रहे) से 29 मई 2012 के बदल लिहलस। इ नाँव क बदलाव कंपनी द्वारा ओ दिन स्काई टीम एयर एलाइंस गठबंधन से जुड़ले की उपलक्ष्य में कइल गइल रहे साथे साथ इ कंपनी क एगो विस्तृत रीब्रांडिंग क एगो हिस्सा भी रहे।इ सेवा मध्यपूर्व, अफ़्रीका, एशिया, यूरोप एवं उत्तरी अमरीका क लगभग 120 से अधिक गंतव्य स्थान खातिर सेवा उपलब्ध करावेले। एकरी अलावा रमज़ान एवं  हज काल में इ अन्तर्देशीय एवं अन्तर्राष्ट्रीय चार्टर उड़ान भी संचालित करेले।
इतिहास
1945 में जब अमरीकी राष्ट्रपति रूजवेल्ट  किंग अब्दुल अजीज इब्न सऊद के डगलस डीसी-3 विमान तोहफा में दिह न तबसे ए देश में नागरिक उड्डयन सेवा की विकास क मार्ग खुल गइल। सितम्बर 1945 में ए देश क ध्वज वाहक विमान सेवा साउदिया, पूरा तौर पर सरकार नियंत्रित संस्था की तौर प साउदी अरबियन एयरलाइंस की नाँव से शुरू भइल।
शुरुआत से अंत ले, जेद्दाह-कंदरा हवाईअड्डा जवन की टाउन सेण्टर की नजदीक आइल बा ए विमानसेवा क मुख्य बेस रहल ह। ओ समय की ब्रिटीश आदेश की तहत, जेद्दाह हज खातिर जाए के पेलेस्टाइन की ल्याडा (अब इजरायल में लोड) खातिर एगो विशेष विमानसेवा ए विमान कंपनी की शुरुआती सेवा में से एगो रहे।
ए विमान कंपनी क धीमा मगर लगातार वृद्धि 1950 ले जारी रहल और इस्तांबुल, कराची, अम्मान, कुवैत सिटी, अस्मारा तथा पोर्ट सूडान खातिर सेवा शुरू हो गइल। 1950 में पाँचगो DC-4s आ दसगो कन्वेयर 340s जहाज शामिल होखले की साथ एकर जहाजी बेड़ा में बढ़त भइल। 1959 में, ए विमानसेवा क पहिला मेंटेनेंस सेण्टर जेद्दाह में खुलल।
1962 में, एके दुगो बोईंग 720 विमान क डिलीवरी मिलल जेसे इ जेट विमान उड़ावे वाली चौथा मध्य पूर्व एयरलाइन बनल। 19 फरवरी 1963 के, साउदी अरब की किंग फैजल द्वारा कागजात प हस्ताक्षर कइले की बाद इ विमान कंपनी एगो स्वतंत्र कंपनी क अस्तित्व पवलस। एकरी बाद इ कंपनी शारजाह, तेहरान, खारर्तूम, मुंबई, ट्रिपोली, टुनिस, रबाट, जिनेवा, फ़्रंकफ़र्ट और लंदन खातिर सेवा शुरू कइलस।
1970 में एकर नया वेशभूषा क शुरुआत भइल। ए कंपनी क नाम 1 अप्रैल 1972 के साउदिया रखल गइल। इ एयरलाइन आपन पहिला बोईंग 747 क संचालन 1977 में शुरू कइलस जब इ मिडिल ईस्ट एयरलाइन से तीन गो जम्बो जेट लीज पर लिहलस और ओके लंदन की रास्ता पर तैनात कइलस।
1980 में विमान सेवा की आलावा साउदिया कैटरिंग सेवा क शुरुआत भइल।
8 ऑक्टोबर 2000 के, सऊदी रक्षा और विमान मंत्री प्रिंस सुल्तान बिन अब्दुलाज़िज़ अल सूद, साउदी अरबियन एयरलाइंस क निजीकरण से संबंधित अध्ययन खातिर करार पर हस्ताक्षर कई न।
एकरी तैयारी खातिर, ए कंपनी क कम महत्वपूर्ण इकाई जेमें शामिल रहे - साउदिया कैटरिंग, ग्राउंड हैंडलिंग सेवा और रख रखाव साथ में जेद्दाह क प्रिंस सुल्तान फ्लाइट एकेडमी – के पुनर्गठन की तहत व्यवासिक इकाई और लाभ की केंद्र में बदलले क तय कइल गइल।
एनजीसी 4414
एनजीसी 4414 (NGC 4414) एक ठो बिना बाँहदार गेड़ुराइल गैलेक्सी बाटे जे हमनी के सौर मंडल से 6.2 करोड़ अँजोर-बरिस के दूरी पर कोमा बेरेनाइसेस नाँव के नक्षत्रमंडल में मौजूद बा। ई गैलेक्सी में ढेर सारा हिस्सा बाने जे एकरा के गेड़ुरी (स्पाइरल) नियर रूप देलें लेकिन तबो पर अचरज के बात ई बा कि एह में बाँह नियर रचना ना पावल जाले। साल 1974 में एह गैलेक्सी में एक ठो सुपरनोवा, एसएन 1974जी, देखल गइल आ ई अकेल सुपरनोवा रहल जे एह गैलेक्सी में देखल गइल रहल, हालाँकि 7 जून 2013 के एसएन 2013डीएफ खोजल गइल जेकर मैग्निच्यूड 14 नापल गइल।
एह गैलेक्सी के 1995 में हबल दूरबीन से देखल गइल रहल, एह मिशन में कई ठे गैलेक्सी सभ के हमनी के सौर मंडल से दूरी अंदाजे के कोसिस कइल गइल रहल। दुबारा 1999 में हबल हेरिटेज प्रोग्राम के तहत फिर एकर अध्ययन कइल गइल। एह गैलेक्सी के बाहरी हिस्सा निलाहूँ रंग के लउकेला काहें कि एह बाहरी हिस्सा में लगातार नया तारा सभ के निर्माण हो रहल बाटे।
नोट
<references group="नोट"/>
प्रियंका गांधी
प्रियंका गाँधी (जनम 12 जनवरी 1972; बियाह के बाद प्रियंका गाँधी वाड्रा) एगो भारतीय राजनीतिक नेता बाड़ी। ई राजिव गाँधी फाउंडेशन के ट्रस्टी भी बाड़ी। भारतीय राष्ट्रीय कांग्रेस के नेता के रूप में जनवरी 2019 में इनके सक्रिय राजनीति में आगमन के घोषणा भइल आ पूरबी उत्तर प्रदेश खातिर कांग्रेस के महासचिव खाती इनके नियुक्ति भइल बा जेके चार्ज ई फरवरी 2019 के पहिला हप्ता में लिहें। प्रियंका गाँधी, राजीव आ सोनिया गाँधी के बेटी हई आ राहुल गाँधी के बड़ बहिन हई; फिरोज गाँधी आ भारत के पूर्व परधानमंत्री इंदिरा गाँधी के नातिन हई आ एह तरीका से भारतीय राजनीति में परभावशाली नेहरू-गाँधी परिवार के सदस्य बाड़ी।
राजनीतिक कैरियर
गाँधी अपने माताजी सोनिया गाँधी आ भाई राहुल गाँधी के चुनाव क्षेत्र रायबरेली आ अमेठी में हमेशा जात रहल बाड़ी जहाँ ऊ लोग से सीधे संपर्क करे आ लोग से बारता करे खातिर जानल जाली। गाँधी, एह चुनाव क्षेत्र सभ में भरपूर लोकप्रिय हई आ जहाँ कहीं जाली मजिगर भीड़ इनके स्वागत करे ला; अमेठी में एगो पापुलर नारा हवे कि अमेठी का डंका, बिटिया प्रियंका।
प्रियंका गाँधी द्वारा पहिली बेर चुनाव परचार में शामिल होखे के बात पुरान बा जब ऊ 1989 में अपना पिता राजीव गाँधी खातिर अमेठी लोकसभा छेत्र में चुनाव परचार कइली आ एकरे बाद 1999 में राय बरेली में परचार में सामिल रहली जब भाजपा इहाँ से अरुण नेहरू के चुनाव में उतरलस, कैप्टन सतीश शर्मा एहिजा से कांग्रेस के उमेदवार रहलें आ जीत दर्ज कइलें जबकि नेहरू चउथा नमर पर रहलें।
2004 जनरल इलेक्शन में, गाँधी अपना महतारी के साथे चुनाव परचार में सामिल रहली आ भाई राहुल गाँधी के चुनाव परचार में भी मदद कइली। उत्तर प्रदेश के बिधानसभा चुनाव 2007 में जहाँ राहुल गाँधी पूरा प्रदेश पर आपन धियान देहले रहलें, प्रियंका गाँधी अमेठी आ रायबरेली इलाका में सक्रिय रूप से चुनाव परचार में हिस्सा लिहली।
दिसंबर 2018 में इनके द्वारा एगो किताब लिखे के बात सोझा आइल। एगो सीरियस नेता के रूप में राजनीति में सुरुआत करे के कोसिस के तौर पर एकरा के देखल जा रहल बा। किताब 2019 के आम चुनाव से पहिले, मार्च 2019 में छपी। खबर में आइल बा कि ई किताब लगभग 300 पेज के होखी आ एकर संभावित टाइटिल "अगेंस्ट आउटरेज" बतावल जा रहल बा।
23 जनवरी 2019 के प्रियंका गाँधी के औपचारिक रूप से सक्रीय राजनीति के भागीदार नेता के रूप में, भारतीय राष्ट्रीय कांग्रेस के महासचिव (जनरल सेक्रेटरी) के रूप में पूरबी उत्तर प्रदेश के कमान सम्हारे के घोषणा भइल। एह पद पर ई फरवरी के पहिला हप्ता में चार्ज लिहली।
निजी जिनगी
प्रियंका गाँधी रॉबर्ट वाड्रा के पत्नी हई जे दिल्ली में आधारित बिजनेसमैन हवें।गाँधी आ वाड्रा के मुलाक़ात दिल्ली में केहू कॉमन मित्र के घरे भइल जहाँ से एह लोग के करीबी बढ़ल आ इनहन लोग के बियाह 10 जनपथ स्थित घर में 18 फरवरी 1997 के परंपरागत हिंदू रिवाज अनुसार भइल। परिवार में दू गो संतान बाड़ीं; बेटा रेहान आ बिटिया मिराया। प्रियंका गाँधी बौद्ध धर्म स्वीकार क चुकल बाड़ी। एस एन गोयनका के द्वारा ई बिपस्सना के शिक्षा लिहली आ अब बौद्ध मार्ग के अनुसरण करे ली।
मुरहु ब्लॉक
मुरहु ब्लॉक भारत के झारखंड राज्य में एक ठो कसबा बाटे।
इस्लामाबाद राजधानी क्षेत्र
इस्लामाबाद राजधानी क्षेत्र पाकिस्तान के दू गो केंद्र शासित (संघीय) इलाका सभ में से एक बा आ पाकिस्तान के राजधानी इस्लामाबाद शहर एह क्षेत्र के हिस्सा हवे। एकर ज्यादातर बाडर पंजाब प्रांत के साथे बा आ कुछ बाडर खैबर पख्तूनख्वा प्रांत के साथे सटे ला जेकरा के पहिले फ्रंटियर प्रोविंस कहल जाय।
घूर्णन
घूर्णन या रोटेशन कौनों चीज के वृत्ताकार गति हवे जे एक ठो केंद्र बिंदु के चारो ओर होले। थ्री-डी चीज सभ, एक ठो काल्पनिक धुरी के चारो ओर अइसन गति करे लें।
महेंदर मिसिर
महेंदर मिसिर (16 मार्च 1865 – 26 अक्टूबर 1946 ) भोजपुरी भाषा के कवी रहलें। इनके खास पहिचान इनके लिखल पुरबी गीत सभ के वजह से भइल आ इनके "पूरबी सम्राट" भा "पुरबिया उस्ताद" के उपाधि दिहल गइल। इनके जिनगी के ऊपर भोजपुरी लेखक पांडेय कपिल एगो उपन्यास फुलसुंघी लिखलें जे भोजपुरी साहित्य में खास महत्व वाला उपन्यास बाटे। 1994 में रामनाथ पांडेय जी के उपन्यास महेन्दर मिसिर, जौहर साफियाबादी जी के पूर्वी के धाह, जगन्नाथ मिश्र जी द्वारा लिखित पुरवी के पुरोधा, तीर्थराज शर्मा जी द्वारा लिखित उपन्यास गीत जो गा न सका और भगवती प्रसाद द्विवेदी जी द्वारा प्रकाशित महेन्द्र मिसिर प्रमुख किताब बा जे इनका बारे में बा।
0 जनवरी
जनवरी 0, 31 दिसंबर के नाँव हवे। कुछ बिसेस दसा में पहिली जनवरी से ठीक एक दिन पहिले के तारीख के ई नाँव दिहल जाला ताकि पछिला साल के जिकिर न करे के पड़े। कुछ कंप्यूटर सॉफ्टवेयर सभ में दिन के गिनती खाती एकर इस्तेमाल होला।
पृथ्वी के घूर्णन
पृथ्वी के घूमें के सीधा परिणाम हमनी के सूर्य, चंद्रमा आ तारा सभ के उगे आ अस्त होखे के रूप में समझ में आवे ला। एकरा के पृथ्वी के दैनिक गति भी कहल जाला आ दिन-रात के होखल (सूर्य के उदय-अस्त) एही गति के परिणाम हवे।
पृथ्वी के अपना धुरी पर एक चक्कर घूमे में, यानि एक घूर्णन पूरा करे में 24 घंटा के समय लागे ला अगर सुरुज के संदर्भ में एकरा के नापल जाय; दूर मौजूद तारा सभ के संदर्भ में नापल जाय त एक चक्कर लगावे में 23 घंटा 56 मिनट आ 4.1 सेकेंड के समय लागे ला।
पृथ्वी के एह गति के आधार पर समय के नाप भी कइल जाला। सूर्य के संदर्भ में एक चक्कर के सौर दिन, आ तारा सभ के संदर्भ में एक चक्कर के नाक्षत्र दिन (साइडेरियल दिन) कहल जाला। पृथ्वी पर चंद्रमा के खिंचाव, जेवना से ज्वार भाटा आवे ला, के कारण पृथ्वी के एह गति में कमी आवत जा रहल बा। मने कि पुराना समय में पृथ्वी तेजी से घूमे आ तब दिन के लंबाई वर्तमान से छोट होखे। आधुनिक परमाणु घड़ी सभ के नाप ई बतावत बा कि अबसे लगभग एक सदी पहिले दिन के लंबाई वर्तमान में दिन के लंबाई से लगभग 1.7 मिलीसेकेंड छोट होखे। दिन के लंबाई में एह बढ़ती के समय-समय पर लीप सेकेंड जोड़ के एडजस्ट कइल जाला।
गंगोत्री
गंगोत्री भारत के उत्तराखण्ड राज्य के उत्तरकाशी जिला में एगो शहर आ हिंदू धर्म की लोग खातिर एगो तीर्थ अस्थान बाटे। ई शहर भागीरथी नदी के किनारे बसल बा आ इहाँ से गंगा के उत्पत्ति भइल ह।
रनिया ब्लॉक
रनिया ब्लॉक भारत के झारखंड राज्य में एक ठो कसबा बाटे।
कादर खान
कादर खान (22 अक्टूबर 1937 – 31 दिसंबर 2018) एक ठो भारतीय फिलिम एक्टर बाड़ें।
सरायकेला
सरायकेला भारत के झारखंड राज्य में एक ठो कसबा बाटे।
मोरंग जिला
मोरंग जिला नेपाल के कोशी प्रदेश के 14 जिला सभ में से एगो ह। ई जिला के मुख्यालय विराटनगर में पड़ेला। ई जिला के कुल क्षेत्रफल 1855 किमी2 बा। 2011 के जनगणना के हिसाब से जिला के जनसंख्या 965370 बा।
रिचार्ड वैगनर
विल्हेल्म रिशार्ड वॅग्नर (Wilhelm Richard Wagner ; 22 मई 1813 – 13 फरवरी 1883) एगो जर्मन संगीत कंपोजर, थियेटर डाइरेक्टर, पोलेमिसिस्ट आ कंडक्टर रहलें जिनके ऑपेरा खाती जानल जाला। जादेतर ओपेरा डाइरेक्टर लोग के बिपरीत ई अपना रचना खाती लिबेरेतो आ म्यूजिक दुनों खुदे लिखें। सुरुआती परसिद्धि इनके रोमांटिक रचनाकार के रूप में मिलल आ बाद में ई अपने Gesamtkunstwerk ("total work of art", "कला के संपूर्ण काम") के बिचार से ऑपेरा के जगत में क्रांति ले आ दिहलें; एह सम्पूर्ण कला के मतलब कबिताई, विजुअल, म्यूजिकल आ नाटकी के कला सभ के एक साथ सिंथेसिस रहल।
रिपब्लिक
लोकतंत्र, गणतंत्र या रिपब्लिक (Republic) एगो संप्रभु राज्य या देश होला जवना के सरकार के या शासन के रूप अइसन होला जेह में शक्ति के प्रयोग के अधिकार जनता के द्वारा चुनल प्रतिनिधि लोग से बनल संस्था के हाथ में होला आ एह संस्था या सरकार के प्रमुख शक्ति के प्रयोग क़ानून के शासन के अंदर रहि के करे ला।
आधुनिक समय में कौनों लोकतंत्र के परिभाषा आमतौर पर एगो सरकार होला आ राजा के एकरा से बाहर रखल जाला। वर्तमान में, दुनिया के 206 संप्रभु राज्यन में से 147 के आधिकारिक नाँव में "रिपब्लिक" शब्द के उपयोग होत बाटे; बाकी ई सगरी एक्के नियर अरथ में लोकतंत्र नइखें, ना सगरी अइसन देसन में चुनल गइल सरकार बाटे, न सगरी चुनल सरकार एक्के नियर अरथ में लोकतंत्र के इस्तेमाल करे लीं।
मेट्रोपॉलिटन फ्रांस
फ्रांसीसी रिपब्लिक देस के यूरोप महादीप में पड़े वाला हिस्सा मेट्रोपॉलिटन फ्रांस (France métropolitaine भा la Métropole) या फिर यूरोपियन फ्रांस कहाला। एह में फ्रांस के मुख्य भूमि आ इंग्लिश चैनल, अटलांटिक महासागर आ भूमध्य सागर में मौजूद कुछ दीप शामिल कइल जाने। फ्रेंच रिपब्लिक के नाम से राष्ट्र के रूप में स्थापित फ्रांस के ई मुख्य हिस्सा हवे आ एकरा के ई नाँव एह खातिर दिहल गइल हवे कि बाकी समुंद्र पार फ्रांसीसी इलाका (France d'outre-mer) सभ से एकरा के अलगा से चीन्हल जा सके।
साउथहैंपटन फुटबॉल क्लब
साउथहैंपटन फुटबॉल क्लब, एगो प्रसिद्ध अंग्रेजी फुटबॉल क्लब हवे, जे इंग्लैंड की साउथहैंपटन नगर, में स्थित बा। इनकर घरेलू मैदान सेंट मैरी स्टेडियम हवे, ऊ लोग वर्तमान में प्रीमियर लीग में खेलत बा।
डेजर्ट डांसर
डेज़र्ट डांसर (अंग्रेजी:Desert Dancer) एक ठो अंग्रेजी भाषा के फिलिम बा जे इरानी कोरियोग्राफर अफ़शीं ग़फ़ारियाँ के जीवन पर आधारित कहानी पर बनावल गइल बा। एह ब्रिटिश फिलिम में डाइरेक्टर रिचर्ड रेमंड रहले आ लेखक जॉन क्रुकर। फिलिम में अफ्शीं के किरदार रीस रिची कइलेन आ हिरोइन फ्रीडा पिंटो फिलिम में एलियाह नाँव के लइकी के किरदार कइलिन।
फिलिम के कहानी एक ठो जुवा डांसर के जिनगी पर आधारित बा जे डांस पर देसब्यापी प्रतिबंध के बावजूद अपना जान के खतरा उठा के डांस के प्रैक्टिस करे ला।
30 फरवरी
30 फरवरी कुछ कैलेंडर सभ में एगो तारीख होले, हालाँकि ई ग्रेगोरियन कैलेंडर में ना होले। अइसन कैलेंडर सभ में आमतौर पर फरवरी 28 दिन के होले आ अधिबरिस (लीप इयर) सभ में 29 या 30 दिन होला।
0 मार्च
कुछ बिसेस दसा में, खगोलशास्त्र के लोग भा कंप्यूटर सभ में पहिली मार्च के ठीक एक दिन पहिले के दिन, यानी कि फरवरी के आखिरी दिन के मार्च 0 के नाँव दिहल जाला। अइसन फरवरी के आखिरी दिन के अलग-अलग होखे (कबो 28 आ कबो 29) के कारण भी इस्तेमाल होखे वाला टर्मावली हवे।
रोनीत रॉय
रोनीत रॉय एक ठो भारतीय फिलिम एक्टर बाने।
नेत्रावती गाँवपालिका
नेपाल में नेपालके नया 744 स्थानीय प्रशासनिक इकाई लागू भइला के बाद से धादिंग जिला के पहिले के मार्पाक, सेम्जोंग आ कटुंजे गांव विकास समिति सभ के मिला के नेत्रावती डबजोंग गांवपालिका बनल ह। ई गांवपालिका में 5 गो वार्ड बा। इहाके 3,822 घर-परिवार में 6,343 मर्दाना आ 8,156 जनाना मिलाके कूल 14,499 लोग बसोबास करेला आ क्षेत्रफल 181.78 वर्गकिलोमिटर बाटे । एकर केंद्र पहिले के सेम्जोंग गाविस के कार्यालय मे राखल गइल बा।
परिचय
परापुर्वकाल से वाइवा राजाके नामसे चिनेबाली डबजाेंग दरबारके नाम आ मार्पाकके बेसि होके बहेवाली नेत्रावती नदीके नामके जोरके यी गाउ‌‌‍‍‍‌‌‌पालिकाके नाम नेत्रावती डबजोंग गांवपालिका राखल गइल ह । ‌येकर पुर्वमे नुवाकाेट जिलाके मेघांग गांवपालिका पश्चिममे त्रिपुरासुन्दरी गांवपालिका आ गंगाजमुना गांवपालिका रहल ह त उत्तरमे  खनियाबास गांवपालिका आ दक्खिन में नीलकंठ नगरपालिका रहल ह । नेत्रावती डबजोंग गाउँपालिका जातिय हिसाब से विशेस क के तामांग, गुरुंग, नेवार आ घर्ति मगर बसोबास करेला ।
रीस रिची
रीस रिची (अंग्रेजी:Reece Ritchie; जनम 23 जुलाई 1986) एक ठो अंग्रेज एक्टर बाने।
पांडु ब्लॉक
पांडु ब्लॉक भारत के झारखंड राज्य में एक ठो कसबा बाटे।
लीट
लीट (Leet) अंग्रेजी के शब्द एलीट से निकलल हवे, एकर इस्तेमाल अइसन ढंग से लिखल शब्द सभ खाती होला जिनहन के लैटिन अच्छर के जगह कौनों अउरी चीन्हा या अच्छर सभ के इस्तेमाल से लिखल गइल होखे जे देखे में ओइसने लउके जइसे कि मूल शब्द अंग्रेजी में लिखे पर लउकी।
उदाहरण खाती लीट शब्द के 1337, l33t जइसे लिख दिहल जाय।
कृष्णम राजू
कृष्णम राजू एक ठो भारतीय फिलिम एक्टर बाने।
पनकी ब्लॉक
पनकी ब्लॉक भारत के झारखंड राज्य में एक ठो कसबा बाटे।
गंगोत्री हिमानी
गंगोत्री हिमानी भारत के उत्तराखण्ड राज्य के उत्तरकाशी जिला में भारत-चीन सीमा की पास एक ठो हिमानी बाटे। एकरी निचला हिस्सा के गोमुख कहल जाला जहाँ से गंगा के मुख्य धारा भागीरथी के उत्पत्ती होला।
ई ग्लेशियर 27 घन किलोमीटर की आकार, 30 किलोमीटर के लंबाई आ 2 से 4 किलोमीटर ले चौड़ाई वाला बाटे।
एलओएल
एलओएल (LOL भा lol) अंग्रेजी में लाफिंग आउट लाउड (laugh(ing) out loud) के छोट रूप (शार्ट फ़ार्म) हवे, मने एकर मतलब होला "जोरजोर से हँसी/हँसल"। ई इंटरनेट स्लैंग हवे जे चैटिंग में इस्तेमाल होला। एकरे ब्यापक प्रयोग के चलते ई साल 2011 में आक्सफोर्ड अंग्रेजी डिक्शनरी में शामिल कइल जा चुकल बा।
रजनीकांत
शिवाजी राव गायकवाड (जनम 12 दिसंबर 1950) जिनके रजनीकांत नाँव से ढेर जानल जाला, एगो भारतीय फिलिम एक्टर आ प्रोड्यूसर बाने।
बेनीघाट रोरांग गाँवपालिका
नेपाल में नेपालके नया 744 स्थानीय प्रशासनिक इकाई लागू भइला के बाद से धादिंग जिला के पहिले के महादेवस्थान, बेनीघाट, जोगिमारा आ  धुषा गांव विकास समिति सभ के मिला के  बेनीघाट रोराङ गांवपालिका बनल ह। ई गांवपालिका में 10 गो वार्ड बा। इ गांवपालिका के कूल जनसंख्या 31,475 बा आ क्षेत्रफल 129.17 वर्गकिलोमिटर बाटे । एकर केंद्र पहिले के बेनीघाट गाविस के कार्यालय मे राखल गइल बा।
बर्दिबास
बर्दिबास मेपाल के महोत्तरी जिला क एगो नगरपालिका बा।
मीटर
मीटर (Mètre, Metre) लंबाई नापे के इकाई ह। अंतरराष्ट्रीय मानक (एसआई) सिस्टम में ई लंबाई के नापे खाती बेस इकाई हवे, मने की बाकी के इकाई सभ एकरे xगुना भा xवाँ हिस्सा के रूप में परिभाषित कइल जालीं। उदाहरण खाती किलोमीटर के परिभाषा होखी 1000 × 1 मीटर यानी 1000 मीटर; एही तरे सेंटीमीटर के परिभाषा 1 मीटर के 100वाँ हिस्सा यानी की 1⁄100 मीटर। एकर एसआई इकाई (SI unit) चीन्हा m हवे, देवनागरी में छोट रूप में मी लिखल जाला।
एह इकाई के परिभाषा प्रकाश द्वारा वैक्यूम में एक सेकेंड में चलल जाए वाली दूरी के 1⁄299 792 458 भाग के रूप में दिहल गइल हवे।
चंद्र मास
चंद्र मास (Lunar month) महीना के एक ठो नाप हवे जे चंद्रमा आधारित कैलेंडर सभ में एक युति से अगिला युति या फिर एक वियुति से अगिला वियुति के बीच में लागे वाला समय के कहल जाला।
सिनोडिक महीना
जब चंद्रमा के द्वारा पृथ्वी के चक्कर के पूरा होखे के गणना सुरुज के संदर्भ में कइल जाला, एह में लागे वाला समय के सिनोडिक महीना कहल जाला। उदाहरण खातिर अमौसा के सुरुज आ चंद्रमा एक सीध में होखे लें। चंद्रमा एक चक्कर पूरा करि के जब फिर एही दसा में आ जाला, यानि अगिला अमौसा आ जाला तब एक महीना पूरा भइल मान लिहल जाला। एकर गणना पूर्णिमा से पूर्णिमा ले भी हो सके ला।
सेंट मैरी स्टेडियम
सेंट मैरी स्टेडियम, ई इंग्लैंड की साउथहैंपटन नगर, में स्थित एगो फुटबॉल स्टेडियम बाटे। ई साउथहैंपटन फुटबॉल क्लब क घरेलू मैदान हवे, जेवना में 32,589 लोगन के बइठले क क्षमता बाटे।
हिंदू राष्ट्रवाद
हिंदू राष्ट्रवाद या हिंदू नेशनलिज्म (Hindu nationalism) सामूहिक रूप से भारतीय उपमहादीप के देसी ज्ञान आ सांस्कृतिक आ अध्यात्मिक परंपरा पर आधारित सामाजिक-राजनीतिक चिंतन के अभिब्यक्ति हवे। कुछ बिद्वान लोग के बिचार बा कि हिंदू राष्ट्रवाद के अंग्रेजी में हिंदू नेशनलिज्म नाँव दिहल एक तरह के अनुबाद मात्र हवे आ एकरा खाती हिंदू राजब्यवस्था सही टर्मावली होखी।
हीलियम
हीलियम चाहे हिलियम (Helium; ग्रीक शब्द हेलियोस से जेके मतलब सुरुज होला) एगो रसायनिक तत्व बाटे। एकर रासायनिक चीन्हा He हवे आ परमाणु नंबर 2 हवे। ई एगो बिनारंग, बेसवाद आ बिनागंध वाली; अक्रियाशील गैस हवे। ई मोनोएटामिक रूप में मिले ले आ बिसैला ना होखे ले। एह गैस के उबाल ताप सगरी रसायनिक तत्व सभ में सबसे कम हवे। हीलियम, हाइड्रोजन के बाद दुसरही सभसे हल्लुक गैस हवे आ ब्रह्मांड के जेतना हिस्सा के बारे में जानकारी बाटे ओह में ई हाड्रोजन के बाद दुसरा सभसे बेसी पावल जाए वाला तत्व भी बा। लगभग 24% तत्व द्रब्यमान एह गैस के रूप में बाटे। सगरी हैबी धातु सभ के मिला दिहल जाय तबो ई बारह गुना मात्रा में बा।
हीलियम के वर्तमान मात्रा में से ज्यादतर हिस्सा हीलियम-4 के बाटे जेकर अधिकतर हिस्सा बिग बैंग के समय के बनल हवे। एकरे अलावा तारा सभ में लगातार हीलियम के पैदाइश हो रहल बा काहें कि तारा सभ में परमाणु फ्यूजन होखत रहे ला। पृथ्वी पर ई तत्व बहुत कम पावल जाय वाले तत्वन में से एक हवे—वायुमंडल में आयतन अनुसार बस 5.2 पीपीएम मात्रा मौजूद बा। वर्तमान में पृथ्वी पर जेतना भी हीलियम मौजूद बा ऊ लगभग सगरी हैभी रेडियोएक्टिव तत्व सभ (जइसे कि थोरियम आ यूरेनियम, हालाँकि अउरियो बाने) के प्राकृतिक रूप से रेडियोएक्टिव क्षय से निकलल हवे, काहें कि क्षय में निकले वाला अल्फा पार्टिकल सभ में हीलियम-4 के न्यूक्लिआइ होला। ई रेडियोजेनिक हीलियम बाकी प्राकृतिक गैस सभ के साथे मिलल बाटे आ एकर कंसंट्रेशन अधिकतम 7% (आयतन अनुसार) तक ले मिले ला, एही से एकरा के लो टेम्प्रेचर मेथड के कामर्शियल इस्तमाल खाती निकालल जाला, एह तरीका के फ्रैक्शनल डिस्टिलेशन कहल जाला। एकरे पहिले एकरा के नान-रिन्यूएबल संसाधन के रूप में देखल जाय काहें कि एक बेर एकरे वायुमंडल में प्रवेश के बाद एकरा के दोबारा इस्तेमाल खाती हासिल कइल संभव ना रहल-एकरा के बहुत कम सप्लाई वाली चीज मानल जाय।   हालाँकि, हाल के अध्ययन सभ में ई बात सोझा आइल बा कि पृथ्वी के अंदरूनी हिस्सा में रेडियोसक्रियता द्वारा पैदा होखे वाली गैस प्राकृतिक रिजर्वायर (वायुमंडल) में पहिले से बेसी मात्रा में भी कंसंट्रेट पावल जा सके ला,  कुछ दशा में ज्वालामुखी क्रिया द्वारा निकले के कारण।